
1974 - Et godt yngleår! 

Nu efter ynglesæsonen er sluttet og resultatet er gjort op, har jeg haft 
den glæde at konstatere, at året 1974 blev mit hidtil bedste år! 
Indledningsvis skal jeg kort berette om mit voliere-anlæg, som det 
fremgår af billedet, er mit fuglehus delt op i 2 sektioner, nemlig 6 vo¬ 
lierer med udendørsmål 3x2x1 m og 6 volierer med udendørsmål 2x2x1 
m, samtlige udendørsvolierer står i forbindelse med indendørs-volierer 
på lxlxl m, et rigtigt parakithus, vil mange mene, og det er huset da 
også oprindeligt bygget til, idet det tidligere har stået på Fyn, nemlig 
hos fabrikant Jørgen Iversen, Bred. I 1968 købte jeg imidlertid huset 
og fik flyttet det til Lolland, idet jeg var af den opfattelse, at det også 
kunne bruges til at holde pragtfinker i. Pragtfinker og finker har fak¬ 
tisk altid interesseret mig meget, ind imellem har jeg dog prøvet med 
Græsparakitter og Dværgpapegøjer, men interessen har aldrig holdt sig 
længe. 

Foruden nævnte fuglehus er jeg naturligvis i besiddelse af kassebure, 
mindre karantæne-voliere, ligesom jeg har 2 gode store volierer til ung¬ 
fugle m. m bagest i min garage, dog med mur adskilt fra selve garagen. 
Antallet af pragtfinker og finker, jeg har haft gående de forskellige sæ¬ 
soner, har været meget varierende, selvfølgelig har øjet aldrig kunnet 
få nok af disse dejlige fugle, og et år havde jeg 350 pragtfinker. Jeg 
følte imidlertid, at arbejdsindsatsen var for stor, hvis jeg bare skulle 
holde det nogenlunde, og jeg valgte hurtigt et passende antal, set i re¬ 
lation til mit anlæg, og tallet var 80 stykker, det kunne jeg magte, og 
fuglene følte sig åbenbart også bedre tilpas, idet de nu har præsteret 
dette fine resultat, som jeg ønsker at berette om. 

I 1973 havde jeg 5,5 Diggles Bæltefinker gående, det var pragtfulde fug¬ 
le af forfatteren Curt af Enehjelm's stamme. Desværre skete der i ef¬ 
teråret 1973 pludselige dødsfald i denne gode stamme, jeg havde natur¬ 
ligvis omgående kontaktet dyrlægen, men det lykkedes os kun at redde 
det ene par, og efter at de havde været igennem antibiotika-kuren, var 
deres livlighed forsvundet, og de sad faktisk og hang hele vinteren 
1973-74 igennem, og jeg havde så småt set i øjnene, at jeg nok mistede 
dem. Som bekendt, var det i foråret 1974 et pragtfuldt vejr og solen 
gjorde dem godt, i marts måned livede de fantastisk op og begyndte 
ovenikøbet at bygge rede. På grund af deres forhistorie, ventede jeg 
mig naturligvis intet af denne aktivitet, men pludselig en dag sad der 
ganske uventet 4 fuldbefjerede unger i kvistene i indendørsvolieren, et 
resultat, der glædede mig meget, for jeg øjnede naturligvis straks en 

chance for at føre denne gode stamme videre. Jeg begyndte nu for al¬ 
vor at følge forældre parret, og jeg blev hurtigt klar over, at de havde 
bygget rede igen, og kort tid efter rugede hunnen på 9 æg, hannen fod¬ 
rede flittigt de 4 store unger. Ved en senere redekontrol opdagede jeg, 
at 9 unger var klækket af de 9 æg. Jeg var meget spændt på, hvorledes 
det ville gå? Kunne forældrene få de 9 unger på pind? Og sandelig om 
ikke det lykkedes, alle 9 unger kom på pind, de 6 unger var flotte, sto¬ 
re og stramme, de 3 sidste var lidt tilbage i størrelse, men i kvikhed 
manglede de intet, alle 9 stk. blev selvstændige. De var dårligt blevet 
selvstændige, før hunnen igen rugede, dengang var det på 5 æg, det hele 
gik planmæssigt, og 5 unger i 3. kuld blev ligeledes selvstændige. 

Se, sådan kan det gå, pludselig havde jeg 18 unger og det gamle par. 
Mine Røde Kronfinker, der gik i samme voliere, lod sig desværre ikke 
dupere af resultatet, de byggede ganske vist en rede, men mere skete 
der heller ikke. Kronfinker er forøvrigt min store interesse, også selv¬ 
om jeg aldrig har fået een unge af disse dejlige fugle. Jeg har for tiden 
følgende kronfinker: Purpurkronfinker 7,4, Røde Kronfinker 3,3 og en¬ 
delig 0,1 Grå Kronfinke. De 3 par Purpurkronfinker var ellers på vej 
adskillige gange, der blev bygget reder, lagt æg, ruget og ungerne kom 
til verden, men mere end 4 dage blev disse unger desværre aldrig, så 
holdt forældrene op med at made. Sådan har jeg oplevet det siden 
1968, men selv tror jeg på, at det nok skal lykkes en dag, materialet 
jeg har, er ihvertfald godt, samtlige kronfinker er altid i topkondition. 
Mine kronfinker havde ellers rig lejlighed til at se, hvordan man får 
unger på pind, idet de gik op og ned af mine Dværgskadefinker. Denne 
lille pragtfinke er den skønneste ynglefugl, man kan tænke sig, jeg hav¬ 
de 3,3 gående, det ene par boltrede sig med et par Diamantfinker og 
lavede desværre intet, medens de 2 andre par fik henholdsvis 25 og 23 
unger, kuldenes størrelse varierede fra 2 til 7. Det havde nær taget pu¬ 
sten fra mig, det gav ihvertfald nogle rokeringsproblemer. 

Mine 3 par Diamantfinker svigtede desværre i år, og jeg havde så småt 
set i øjnene, at det skulle blive mit første år uden diamantfinkeunger, 
jeg har nemlig fået en masse unger de 5 foregående år, men jeg tog 
heldigvis fejl, for i slutningen af september, oven i købet i udendørs¬ 
voliere, hørte jeg lyden af diamantfinkeunger i rede, har man først hørt 
denne lyd, tager man aldrig fejl af det, og selvom vejret var dårligt, 
især klamt og fugtigt, fik det ene par samtlige 5 unger på pind i et 
kuld, det viser sig vist at blive 4 hunner og 1 han, og det kan man jo 
ikke blive ked af. 

Mine Sølvzebrafinker, skønne, store fugle af fru Ellen Andreasens af¬ 
stamning fra Roskilde, har aldrig læ9t, hvor frugtbare Zebrafinker kan 
være, jeg har 4 par, og hele 1974 fik de 2 unger hver, af de 8 unger var 
til gengæld de 7 sølv- og 1 normalfarvet. 

Mine 4 par Sivastrilder tog sig desværre et sabbatår, mine Løggrønne 
Papegøjeamadiner gik derimod til sagen, alle 3 par byggede reder, det 
ene par oven i købet frit i grenene i en udendørsvoliere, der kom 3 

unger, men desværre kunne jeg en dag konstatere, at det gamle par 
ikke mere gik på reden og der lå 3 store flyvefædige unger, som var 
døde. Så nær ved opdræt af den Løggrønne Papegøjeamadine og dog 
så langt fra. 

Kubafinker har også min store interesse, jeg har for tiden 3 slags, den 
Lille Kubafinke, som jeg havde ventet mig mest af, holdt desværre sab¬ 
batår, hvorimod et par nyanskaffede Sortnakket Kubafinker gav 4 un¬ 
ger i et kuld. Den Store Kubafinke gav 4 unger i 2 kuld. 

Mine Tigerfinker fik 3 unger på pind, det inspirerede desværre ikke 
mine Sumpastrilder eller Rødbrystet Frøknækkere til at foretage sig 
noget. 



I mange år har det været mit højeste ønske at få opdræt af Broget 
Astrild, og jeg har haft adskillige par, men det er aldrig lykkedes. Jeg 
har ligesom følt mig forpligtet at opdrætte denne fugl, netop fordi jeg 
er bosat i Maribo. Det var jo den kendte fuglemand, Dr, Ib Hansen, 
Maribo, der havde Danmarks opdræt af den i 1937. I år havde jeg hel¬ 
det med mig, det umulige lykkedes efter flere forsøg først på somme¬ 
ren. Hannen var i meget dårlig kondition, og hunnen rugede 2 gange på 
ubefrugtede æg, men 3. gang var skæbnen mig nådig. 2 unger fløj fra 
reden en frygtelig regnvejrsdag, de blev født i udendørsvolieren, men 
allerede den første dag de fløj fra reden, lykkedes det forældrene at få 
lokket dem indendørs i tørvejr, og ungerne må have befundet sig godt 
der, for de blev indendørs temmelig længe, faktisk til de var selvstæn¬ 
dige. Efter at dømme på nuværende tidspunkt, bliver der formentlig 
tale om et par. Opdræt af Broget Astrild er forøvrigt ikke så usædvan¬ 
ligt på disse kanter, Gunni Nielsen, Nykøbing F., har for år siden haft 
opdræt af den, og vores store, dygtige fuglemand Lars Johansen, 0. 
Toreby, har 3 unger på pind i år. 

Mine Vagtelastrilder byggede sidste år rede flere gange, men i samme 
voliere gik adskillige par astrilder, og de syntes desværre vagtelastrild- 

rederne var det bedste at bruge til redematerialer, og pludselig lå vag- 
telastrildhønen og rugede på den bare jord. Det prøvede hun desværre 
nogle gange, og så opgav hun. Så i år havde jeg besluttet, at nu skulle 
det være sket med de løjer. Vagtelastrilderne skulle have en stor volie¬ 
re for sig selv, senere, dog inden de havde bygget rede, måtte jeg af 
pladsnød anbringe et par Purpurkronfinker der, og det skete der heller 
ikke noget ved, de 2 par passede sig selv. Vagtelastrildreden blev denne 
gang bygget udendørs, modsat første år, hvor de hver gang havde byg¬ 
get inde, det ærgrede mig en del, idet jeg så på forhånd vidste, jeg ikke 
kunne følge opdrættet så godt, idet den udendørsvoliere var temmelig 
tæt beplantet, men en skønne dag så jeg den første vagtelastrildkylling 
i volieren, et dejligt syn at se den lille fyr trippe rundt, men glæden 
blev endnu større næste dag, for der viste sig nemlig 5 unger til, det 
blev til et kuld på 6 stk. og alle kom godt igennem. 

Mine Maskebæltefinker brugte det meste af forsommeren til at iagttage 
mine nyankomne Rødhovedet Papegøjeamadiner, og da de det foregå¬ 
ende år havde haft unger, syntes jeg, at det skulle de have igen, så de 
blev flyttet til en anden voliere og gik da straks igang, det blev til 5 
unger i 2 kuld. 

5 unger i 2 kuld fik ligeledes mine Brunbrystede Sivfinker på pind, re¬ 
den var bygget udendørs i en hyldebusk, og egentlig ganske klodset og 
dårligt bygget, men den blev da hængende og modstod den regnfulde 
sommer. 

Selvfølgelig kunne jeg fortælle om en masse opdrætsforsøg, der ikke 
blev til noget, men det ville næsten være synd i betragtning af det fine 
resultat, de foregående nævnte har præsteret, og næste år kan det jo 
være, at det så er de andre fugles tur. 

Til slut skal jeg nævne foderet, der har været til fuglenes rådighed: 
Tropeblanding, skovfugleblanding, hakket hårdkogt æg, Vitakraft Ka- 
nariengold (færdigfoder), Biokraft, Vitakalk, Tranox, lucernemel, hve¬ 
dekim, druesukker, efter min hollands-tur midt på sommeren blev dog 
Kanariengold skiftet ud med et hollandsk produkt »Bogena« (færdig¬ 
foder), som jeg var blevet anbefalet af en stor opdrætter dernede og 
derfor havde en god portion med hjem af. Endvidere Hygro-insektfo- 
der, Langhout Vimigrit, appelsin, 3 gange om ugen Stimulite i pumpe¬ 
glas blandet med en smule Gevral, spiret hirsekolbe, melorme, friske 
myrepupper samt hvad de kunne finde af insekter i udendørsvolieren. 
Samtlige udendørsvolierer er beplantet med vildrose, hyld, humle, 
bambus, elefantgræs og pampasgræs samt enkelte tuja og buksbom. 

- Jo, 1974 var, trods den vejrmæssige dårlige sommer, et godt yngleår 
i Maribo. 

Til slut vil jeg gerne benytte lejligheden til at sige tak for råd og dåd 
i sommerens løb til mine fuglevenner: forfatteren Curt af Enehjelm, 
Sdr. Kirkeby, Lars Johansen, 0. Toreby, Gunni Nielsen, Systofte, Hen¬ 
ning Pust, Aastrup, altså den lokale »Pragtfinkeklub«, som nogle vist 
benævner den! Flemming Barslund. 

1. opdræt af Dominikanerenke 1974. 

Efter at have haft fugle i ca. 3 år, hovedsagelig parakitter, og det var 
gået meget godt, syntes jeg der skulle prøves noget nyt, så jeg fik fat 
i nogle småfugle, astrilder og småfinker og et par Dominikanerenker, 
meget flotte var de, så de skulle med i flokken. 

Nu var der en af mine fuglevenner der sagde, hvis du skal have noget 
held med dem, må du lave dig en voliere specielt for småfugle, og som 
sagt så gjort, jeg startede tidlig forår på udvidelse af mine volierer, 
nu skal dertil siges, at jeg vistnok er en del heldigere end de fleste, 
hvad angår beliggenhed og udvidelsesmuligheder, en stor grund og om¬ 
kranset af skov på 3 sider og en del beplantning på den fjerde, fugle* 
hus og voliere ligger på en sydskråning med bagsiden mod nord. 

Jeg gik nu i gang med en tilbygning til det eksisterende fuglehus, jeg 
lagde 9 m til, men koncentrede mig i første omgang kun om de sidste 
5 m, da det skulle være decideret småfuglevoliere, 5x6 m blev den på, 
med et lukket hus i det ene hjørne på 2x2 m og yderligere 2x3 m over¬ 
dækket voliere, hvorunder blev opsat en masse grene, yderligere blev 
der i volieren anrettet et staudebed foruden der blev plantet en del 
sommerblomster og opstillet et fuglebad, men trods alt det arbejde 
gav sommeren 73 ikke mere end 2 unger af Tigerfinkeme + 2 unger af 
Orangebrystet astrild, men det var da en begyndelse. Grunden til, at 
der ikke skete mere, var nu nok fordi jeg byggede færdig mellem det 

gamle hus og småfuglevolieren - men ikke tabe modet, det bliver nok 
bedre til næste år. 

Så vinteren 73-74 supplerer jeg flokken op, så jeg foråret 74 startede 
med 1,1 Alfeastrild, 1,1 Gråastrild, 1,1 Helenaastrild, 1,1 Guldbrystet, 
1,1 Orangebrystet astrild, 1,1 Tigerfinke, 2,2 Sølvnæb, 1,1 Mosambik- 
sisken, 1,1 Muskatfinke, 1,1 Sommerfuglefinke, 1,1 Atlasfinke og 1,1 
Spurvedue. 

Da fuglene havde gået i meget lidt varme om vinteren, var de klar til 
at komme ud allerede først i maj måned med undtagelse af Dominika¬ 
nerne, som jeg ventede ca. 14 dage med, inden de blev lukket ud,. Nu 
havde jeg godt nok bestemt mig, i år skal de have ro, så der kan blive 
noget resultat ud af det, men man er nu nødt til at holde øje med det, 
det var godt jeg gjorde det, for den 14/6 så jeg dominikanerhunnen 
komme ud af en rede. Nu blev det spændende, det var først 2 dage se¬ 
nere jeg blev klar over hvem den tilhørte, nemlig Helenaastrilden, men 
da kom dominikanerhunnen ud af en anden rede; det så jeg ret hrutig 
hvis var - de Gulbrystede astrilders. 

Nå nå da, tænkte jeg, lav nu ikke for store forhåbninger, den er jo ikke 
før opdrættet her i landet, men det kunne vel ske. Nu gik den ene uge 
med den anden, og jeg ventede spændt på, om der ville ske noget, det 
gjorde der, men ikke lige det, jeg havde ventet. Den 11/7 kom et kuld 
Sølvnæb af reden. Nu blev dominikanerhannen pludselig aggressiv, men 
kun over for sølvnæbungerne, det stod på i et par dage, så ville jeg 
ikke se på det mere, så jeg gjorde det, der var nemmest, fangede domi¬ 
nikanerhannen, det var da kun en, og satte ham i volieren ved siden 
af, så var der ro igen. 

Så den 26/7 skete der noget mere interessant, de Guldbrystede sad og 
madede 3 unger, men der var nu noget ved den ene unge, den lignede 
ikke helt de andre to, og forskellen blev større som tiden gik, så jeg 
fik fat i Børge Knudsen den 10/8 og fik det her opdræt kontrolleret, 
for det kunne ikke være andet end dominikaneropdræt, det var den 
eneste den kom til at ligne mere og mere. Så fik jeg det kontrolleret 
igen den 26/8 74 af Egon Jensen, Vrå, medlem af Ålborg Fugleforening. 
Tredie gang blev det kontrolleret af Børge Knudsen igen, det var den 
15/9 74; der kunne ikke være nogen tvivl længere, og det var der i 
hvert fald heller ikke efter det havde været på Nordjysk Fugleudstilling 
den 15-17. november, der blev det godkendt, og meget fint præmieret, 
helt ud over al forventning. 

Så jeg kan kun til slut sige, det bliver ikke sidste gang jeg prøver med 
fugle, som ikke har været opdrættet her i Danmark, for jeg er på jagt 
efter et nyt emne til et opdræt mere af den slags. 

Svend Aa. Pedersen , Vestbjerg. 

Kontrolleret af: Børge Knudsen, Nørresundby. Egon Jensen, Vrå. 

Fuglene var udstillet i Aalborg 16.-17. november i Skalborg Hallen un¬ 
der nr. 157 og bestemt og bedømt af mig. 

Da var den gamle hun, som blev forevist, død - og ungen tegnede til at 

SAMARBEJDET MELLEM 

DANSKE FUGLEFORENINGER Katalog lir* 157 


Dominikaner enke 1*1 m/ 1 unge(Ammefugl: Guldbrystet astrilc 


Hannen ér smuk og i pragt, desværre er den ynglevillige 
hun død, og ér forevist. Den smukke unge tegner til at 
blive en han. Som værtsfugl er normalt i naturen Helena- 
astrilden, Grå astrilden og enkelte Amaranter. Kun een 
gang er et opdræt med Guldbrystet astrild kend^, 1910 
og det er nok fordi den lille fugls ynglerytme, har passet 
med den ynglende fugls. 


Om opdrættet kan sikkert berettes flere enkeltheder, og 
en opdrætsplaquette er sikkert i udsigt, hvis beretning 
indsendes til en af de foreninger, der har en 1.opdræts 


ordning. 


præmie 



blive en han - så desværre synes generationsopdræt at være udelukket. 
Men det vil nok være svært at kunne fortsætte succes'en med andre 
enker - det er nemlig, som antydet i min artikel i januar nr. pag. 66/68> 
men det er dejligt at se der er nogle, som vil prøve - lykke til. 

Albrecht-Møller. 


Kaktus- Parakit ? 

Efter hr. J. Chr. Larsens interessante indlæg om Kaktusparakitter i 
Stuekulturer dec. nr., vil jeg også gerne komme med nogle betragtnin¬ 
ger om disse sjældne aratingaer. 

Ved et besøg i Glostrup fuglehandel i marts 73 så vi et par små kile- 
haleparakitter, og på vor forespørgsel om hvad disse hed, sagde hr. 
Poul Madsen, at det var et par Kaktusparakitter; vi købte dem og var 
så heldige at få 2 unger af dem i 73. I Albrecht-Møllers bøger så vi, at 
disse endnu ikke havde været opdrættet i Danmark. Ved en opringning 
til hr. Poul Madsen for at få bekræftet endnu engang, om det kunne 
være Kaktusparakitter, fik jeg bekræftet dette, da hr. Poul Madsen 
havde haft andre nær beslægtede arter og kunne kende forskel på dem. 
Med disse oplysninger foretog jeg en opringning til hr. Albrecht-Møller, 
som bad mig sende en opdrætter beretning. Denne stod at læse i Stue* 
fuglene sept. 73. 

På Fuglevennens udstilling i Nykøbing F. i 1973, hvor vi udstillede vore 











92 


fugle, stod at læse på bedømmelseskortet 1,1 Kaktusparakit med 2 un¬ 
ger, meget sjælden opdrættet. Dette opdræt er antagelig det første dan¬ 
ske. Dommere var Ole Loldrup og Curt af Enehjelm. Ved præmieudde¬ 
lingen spurgte jeg hr. Curt af Enehjelm, om han var sikker på, at det 
var Kaktusparakitter, da J. Chr. Larsen havde gjort indsigelse imod 
dem, efter at have set et billede af mine fugle. Hr. Curt af Enehjelm 
svarede, at det var Kaktusparakitter. 

I år var jeg så igen heldig at få unger på pinden, 3 stk. Som vi udstil¬ 
lede i Nakskov stuekulturs udstilling i oktober. Dommer var J. Chr. 
Larsen. Og nu kunne man læse på bedømmelseskortet, at det var 1,1 
Brunstribet kilehaleparakit med 3 unger. 

På udstillingen i Frederikssund så vi, at hr. Chr. Søndergård havde ud¬ 
stillet 1,1 Kaktusparakit med en unge; jeg vil her bemærke, at vore 
fugle er nøjagtig magen til Søndergårds. Hr. Kurt Damvig havde ud¬ 
stillet 1,1 Brunkindet Conure, disse lignede meget vore, men var noget 
større i type. Jeg er ikke helt utilbøjelig til at give Kurt Damvig ret, at 
det må være Brunkindet kilehaleparakitter, både Søndergårds, Dam¬ 
vigs og vores. Men håber at høre, hvad siger man til at få nogle billeder 
af den rigtige Kaktusparakit i bladene, da nu vore har haft fire forskel¬ 
lige navne. John Westh Henriksen, Maribo. 



Tegnet ej ter V. Wiese's eksemplar på Zoologisk Museum i København. 

.Teg skal indskrænke mig til at anføre, at det oprindelige danske navn 
for Kaktusparakitten (se V. Wiese: Tropefuglenes Liv i Fangenskab, 
bind I pag. 354) var Grønkindet Kilehaleparakit, og det som adskiller 
Kaktusparakitten, Aratinga cactorum, fra de Brunkindede Kilehalepa¬ 
rakitter, Aratinga pertinax, er altså den grønne kind, men også her 
kendes til flere bastarder, og det gør det i forvejen meget vanskelige 
bestemmelsesarbejde endnu sværere - undertiden endog næsten umu¬ 
ligt. 

Det må være alles fornemste opgave at få bestemt fuglearternes navne 
rigtigt, og det har altid været svært for mig at se, at det var sport 
at få trumfet igennem, at denne eller hin nu var den fugleart, som man 
ønskede, og derfor med stor styrke holdt fast på, medens den rigtige 
udgang måske endog var en langt større sejr. 

Men det er altid vanskeligt med sikkerhed at bestemme fugle på en ud¬ 
stilling, især hvis de er anbragt i en voliere, og på en udstilling, hvor 
tiden er meget kneben og lysforholdene ofte fortvivlede. 

Lad os altid prøve at hjælpe hinanden med at finde det rigtige resul¬ 
tat, det vil hele fugleholdet være bedst tjent med. Albrecht-Møller. 

Opdræt af Kastaniebrun Spurv. 



Endelig lykkedes det. 

Jeg har fået en unge på pinden af de fugle, jeg mest ønskede en unge 
af, efter flere års mislykkede forsøg med forskellige par i forskellige 
volierer og under forskellige betingelser. Og så uden at jeg vidste det! 
For at begynde ved begyndelsen, så skrev jeg i november nr. af tids¬ 
skriftet 1971 om det første mislykkede forsøg, der resulterede i en 
unge, der desværre for den og for mig troede den var en svømmefugl. 
I de følgende år har jeg haft denne spurveart og hvert år æg af dem, 
men ingen unger. Jeg har haft op til 3 par i en voliere for at se, om 
det ville lykkes med lidt gruppesex, men det blev kun til æg, så måske 
var fuglene mest interesserede i sex'en. Et enkelt par for sig selv har 
også været forsøgt, og også her kun æg. 

I år, 1974, var jeg ved at være træt af at forsøge at hjælpe fuglene, så 

de fik lov at gå på »tørt brød og vand«. En redekasse af en udhulet 
birkestamme sad inde ved dem, og der var et par d'Orbignys Klerke- 
finker i samme voliere også. Fuglene var væk en stor del af tiden, og 
det var jeg ikke overrasket over, for det var de også de andre år, men 
i år var de ret aggressive overfor hinanden, eller rettere hannen var det 
overfor hunnen, ligesom vores gråspurvehan kan være det overfor en 
hun - jagter den og sådan. 

Engang i løbet af sommeren, d. v. s. efter min sommerferie, så jeg 
pludselig 3 kastaniebrune spurve i volieren. Dette skulle undersøges, og 
reden blev set efter. Der var intet i redekassen ud over en opfyldning 
af redemateriale og i den ene side en fordybning. Fuglene havde ikke 
fået det mindste foder med henblik på ungeopfodring og må derfor 
have fået ungen op på frø og de melorme, de fik en gang imellem. 
Ungen levede i bedste - og lever stadig - i bedste stil på frø og er end¬ 
nu ikke begyndt at farve ud til en han - så enten er det en hun, eller 
også varer det mere end 4 måneder før den begynder at farve ud. Lit¬ 
teraturen siger intet om dette. 

Ungen har sammen med forældrene været udstillet i Skive og Viborg 
og blev præmieret, hvilket jeg håbede og ventede, da der i følge dom¬ 
merkortene (næsten enslydende på de to udstillinger med to forskellige 
dommere - den ene endda dommer i Viborg og aspirant i Skive, der 
havde udstilling en uge før end i Viborg) kun havde været et opdræt 
før her i landet. Og det var jo selvfølgelig hos Nørgaard-Olesen i Jan- 
derup - udstillet i Esbjerg i 1971. Jeg har gjort en del for at finde ud 
af, om den har været opdrættet før i verden, men jeg kan ikke finde 
noget opdræt omtalt i nogle af de 8 udenlandske tidsskrifter, jeg har 
forvildet mig ud i at holde. Det er muligt, at der er opdræt fra før kri¬ 
gen, men det kan jeg ikke finde litteratur om. 

Angående farveskrivelse af den Kastaniebrune Spurv må henvises til 
»Stuefuglene«, februar nr., 1971. 

Et PS afslutter ofte et brev, og det afsluttes dette her også med, selv¬ 
om man måske ikke kan kalde det et brev. PS'et er, at i den uge, der 
var udstilling i Skive, fløj der endnu en unge af redekassen, men den 
overlevede ikke verdens grufuldheder, eller hvad det nu var, der gjorde 
den forskrækket - for den døde af det. Ærgerligt nok, når jeg nu har 
haft så (meget) lidt besvær med at få den bragt frem til lyset. Den 
kom nemlig også uden at jeg vidste det. Mit problem er nu, om jeg 
skal lade dem være fremover, uden at være nysgerrig og uden at give 
specielt foder - og så få unger, eller skal jeg gøre alt muligt i form af 
foder, rede, voliere og naboer, og så ingen unger få??? 

Med et kort - godt nytår i fuglemæssig henseende 
sluttes nu. 


J. Møller Hansen. 

Helena astrild eller Vattret astrild. 

(Fortsat) 

4. Angola Vattret astrild, Estrilda astrild angolensis. Hos denne art, 
der kun er kendt fra et begrænset område, Angola i Sydvestafrika, er 
oversidens brune farve mørkere end hos E . a. a., medens ansigtsfarven 
er mere rødlig, over forbrystet også et rosa skær, hvortil brystpletten 
næsten når. Denne er meget kraftig. Denne art ses ikke så sjældent på 
udstillinger her i landet, og det må formodes, at der kommer flere 
transporter hertil netop fra dens udbredelsesområde. Imidlertid ses den 
ofte parret sammen med alm. vattret astrild, idet den fejlagtigt er an¬ 
taget for han på grund af dens stærkere røde bugfarve, men herom se¬ 
nere. 

I levevis ligner den de øvrige lokalracer. Jeg har selv haft den siden 
1932 og følgende år, og to gange havde jeg yngel af den. 1. gang 1933, 1 
unge, og 2. gang 1934, 3 unger. Den opmadede dengang med spiret græs¬ 
frø, grønt og myrepupper samt myg og fluer. Jeg fik den hos fugle¬ 
handler Leger i Istedgade. Han kaldte den blot en sjælden lokalrace, 
men af det skindlagte eksemplar af den gamle han, kunne arten med 
stor sikkerhed flere år senere bestemmes. 

5. Østafrikansk Vattret astrild. Estrilda astrild cavendishi. Bestemt 
1900 af Sharpe, lever mellem Ækvator og Zambesi floden i den østlige 
halvdel af Sydafrika og spiller en ikke uvæsentlig rolle som værtsfugl 
for Dominikanerenken, Vidua macroura eller serena, og når der har 
været nævnt indtil 9 æg i en rede af Vattret astrild, skyldes det rede¬ 
snylterne. 

Det har længe været kendt, at Dominikanerenken snyltede. Mors har 
således iagttaget redesnyltning i en Vattret astrilds rede, bygget i en 
busk omvokset af højt græs. Reden var anbragt ca. 60-70 cm over jor¬ 
den inde i busken, men kraftigt sammenvævet med græsstråene, men 
han måtte finde og iagttage 20-25 reder, før han en dag så en Domini- 
kanerenke forsvinde ind i reden og efter en halv times forløb atter 
flyve bort. Så undersøgte han reden. Der var 7 æg, 5 aflang runde og 2 
buttet runde. I 14 dage havde han en boy til at holde øje med den og 
hentede så reden. Der var 8 unger, næsten flyvefærdige unger, to med 
tykkere hoveder og 6 andre. Astrilden må altså have lagt et æg efter 
undersøgelsen. Efter denne første iagttagelse hentede hans boy adskil¬ 
lige reder og næsten altid var der enten buttede æg eller unger med 
bredt hoved, og disse bredhovede unger blev, når de blev opmadet, til 
Dominikanerenker. Det højeste antal dominikanerenkeæg var 3 stk. Un 
gernes farve på ryggen var ganske ens brune, men dominikanerenke 
ungerne fik lysere længdestriber på hovedet, svælget var kødfarvet, ga 
nen med 5 sorte pletter, den øverste og de midterste de største, på tun¬ 
gen 2 sorte pletter og under denne en halvmåneformet plet, næbrande¬ 
ne med en porcelænsfarvet, hesteskoformet reflektionspapil, i mundvi¬ 
gene en stor og en lille blåhvid papil i den sorte hud. 

Østafrikansk Vattret astrild adskiller sig fra E. a. a. ved et meget stør¬ 
re og lysere ansigt og strube, og den er kun 118 mm. Selve oversidens 
farve er varm brun, og den bygger som allerede nævnt lavt. 

6. Damara Vattret astrild , Es tril a astrild damarensis, er lidt mindre 
end E. a . a., ca. 120 mm og noget lysere end denne med lysegråt ansigt. 
Den røde bugplet er knapt så udbredt og noget mere afbleget; den fin¬ 
des i Sydvestafrika. 

7. Gabun Vattret astrild, Estrilda astrild rubriventris, også kaldet E. a. 
gabonensis, under hvilket navn den 1918 blev beskrevet af Sclater i 
»Ibis«. Det er formodentlig den samme art, som Vieillot 1923 omtalte 
under førstnævnte navn, idet lighedspunkterne er mange, og det ville 
være usandsynligt, at der i Gabun på et ret lille område syd for Ækva¬ 
tor forekom to så lidt varierende racer. Oversiden er meget mørke¬ 
brun, bryst og bug intensiv røde og bugpletten er meget stærkt udbredt 
fra underhaledækfjerene til bryst i hele fuglens bredde. 

8. Kemp’s Sierra Leone Vattret astrild, Estrilda astrild kempi, er 
stærkt rødbrun og med stærk kontrast mellem den mørke overside og 
den lyse underside. Den er omkring 115 mm. Den lever i Sierra Leone, 
nærmere betegnet Buedo i nærheden af Kailahun, vestligste kyst af 
Afrika. 

9. Kap verdisk Vattret astrild, Estrilda astrild jagoensis fra den Kap 
verdiske øgruppe, er nærmest grå på oversiden og ellers lys. Den er be¬ 
skrevet 1898 af Boyd Alexander, der har opholdt sig på øerne i flere år, 
og den er almindelig på Set. Thiago, Set. Vicente og Brova; den er ca. 
115 mm stor. 

10. Vattret astrild fra Ngamiland, Estrilda astrild ngamensis fra Nga- 
miland nord for Kalahari i det mellemste Sydafrika. Er lysere end E. 
a. cavendishi og ca. 118 mm stor. 

11. Bukoba Vattret astrild, Estrilda astrild nyanzae. Beskrevet af Neu 
mann J. f. O. 1907. Den adskiller sig fra de øvrige arter ved at have 
gråligt skær over øverste del af hovedet og lyserød bugplet, ca. 120 mm. 
Forekommer i den østlige del af Belgisk Kongo, Uganda og Tanganyika 
i Mellemafrika. 

Og så har vi endelig den egentlige 

12. Helena astrild, Estrilda sanetae helenae. Navnet angiver jo tydeligt 
nok, at dens hjemsted er øen Set. Helena i Atlanterhavet vest for Afri¬ 
ka. Den har været godt og naturligt afgrænset, og det fremgår også 
med tydelighed såvel i dens farver som dens væsen. 

Helena astrilden er rødbrun på oversiden og stærkt rød på bugen, men 
særlige kendetegn er, at de yderste halefjer ved basis på yderfanen er 
stærkt røde. Dette ses, når fuglen spreder halen ud. Fuglens størrelse 
er ca. 125 mm. 

Denne art bygger i modsætning til alle andre racer reden højt, på Sot. 
Helena i regelen i tætte akacietræer, og det har ofte afstedkommet van¬ 
skeligheder ved heldigt opdræt. 


(Sluttes i næste nr.) 

Landsforeningen 

FORENINGEN FOR FUGLEVENNER 
Stiftet 1922 
POSTGIRO 300 1385 

Formand: J. L. Albrecht-Møller, Christen Koids allé 1, 2770 Kastrup. 
Telefon (01) 50 03 78. 

Næstfmd.: Mogens Behnke-Pedersen, Strandparksvej 24, 3., 2900 Hell. 
Telefon Hellerup 214. 

Kasserer: J. Ulriksfeldt, Beatevej 23, 2500 Valby. Tlf. (01) VA 7743. 
Sekretær: F. Nauta-Ridderstrøm, Kamhusene 28, 2.tv., 2500 Valby, 
Telefon (01) 30 46 71. 

Best.mdl.: Preben Luchow-Poulsen, Vårvej 3, 2770 Kastrup, (01)5126 15 
Suppl.: Ole Nielsen, Amesvej 20, 2700 Brønshøj, BE 9523. 


NÆSTE MØDE, tirsdag den IL februar 1975 kl. 20 i Set. Andreasorde- 
nens selskabslokaler, Frederiksberg allé 11, vil man møde Inge Forsberg 
fra Trelleborg, der vil tale om sit liv med sine fugle. 

Det er mange år siden, jeg første gang var dommer på klubbens udstil¬ 
ling, og der mødte fru Nancy Forsberg med en Halvmåneparakit på 
skulderen - den var opmadet af fruen - og mange fugle er senere reddet 
af fruen på den vis. 

Senere har jeg været mange gange som dommer i Trelleborg sammen 
med Wm. Holm og Jørgen Ulriksfeldt - og ofte som foredragsholder. 
For nogle år siden blev jeg hædersmedlem af Trelleborg Burfågelfor- 
ening - og den gode standard foreningen har, kan med rette tilskrives 
den indsats, dette ægtepar har nedlagt i foreningen. - Vi byder velkom¬ 
men. A-M. 


I 

i 


Så ligger F. f. F.s forårsplan herefter klar som følger: 

11. marts: Orla Houmøller, Skive, vil glæde os i marts ved at fortælle 
om glæden ved fugle, der ikke behøver at være økonomiske status¬ 
symboler. 

8. april vil kontorchef Barslund , Maribo, møde og udvide de interessan¬ 
te artikler, han står for, under emnet: »Mit liv med mine fugle«. 

13. maj vil emnet blive Aktuel Fuglestof - og retningen vil derfor natur 
ligt ikke være muligt at fastlægge, vi kender jo ikke situationen pr. 
13. maj. 

10. juni - Af tenudflugt. Programmet ligger endnu ikke fast. 

Juli - Ferie. 

12. august og 13. september, forhandler vi stadig om foredragsholdere 

og emner. A-M. 

Mødet i december, »Julemøde«, var en hyggeaften - men det blev mere 
end det. 

Til et godt gennemarbejdet manuskript så vi en lang række originale 
optagelser af en masse af de fugle, som de tre herrer Mogens Behnke- 
Pedersen, Ole Nielsen og Nauta-Ridderstrøm havde taget på en vellyk¬ 
ket tur i efteråret. 

Foredraget begyndte således: 

»V o gelpark« Walsrode er efterhånden et navn, der er kendt af hver ene¬ 
ste fugleholder - men ikke alle danske fuglevenner har været dernede 
endnu - og de har en vidunderlig oplevelse tilgode. , 

(Mån kunne føje til her, at de mange, som forsømte at møde op til 
denne prægtige oplevelse, narrede sig selv grundigt -) 

Man begyndte med lidt facts: 

1958 begyndte også denne park som et privat fuglehold under såre be¬ 
skedne forhold, alligevel tiltrak parken en masse mennesker på alle ti¬ 
der af døgnet (hvem kender iøvrigt ikke til det?) 

1962 blev man nødt til at fastsætte faste åbningstider - men da der dog 
var 30.000 besøgende, der fandt vejen til parken, måtte man allerede to 
år senere holde åbent hele dagen. 

1968 var der 500.000 besøgende. 1971 passerede 1.000.000 og i august 1974 
(% af året) var millionen passeret. 

I takt med besøgendes antal udvidedes stadig parken. 

Der nævnes svømme- og vadefugle, over 80 arter, og 35 arter fasaner, 
det var de arter parken startede med, og gammel kærlighed ruster ikke 
- men så desuden 150 arter papegøjer og parakitter samt mange andre 
tropiske fuglearter. 

»Paradishalle« var et enormt drivhus med en afdeling volierer til diver¬ 
se småfugle fra de eksotiske områder og beplantet med vækster og træ* 
er, der var afstemt i forhold til fuglene, 

»Freijlughalle«, åbnet 1973, 3000 m 2 under net, 30 m bred og 100 m langt 
og 12-15 meter højt - det er tydeligt, at en sådan voliere svarer til sit 
navn - der var fri udfoldelse for flyvende fugle. 

»Papegøjehuset« åbnede 1974, og det indeholdt, som ovenfor angivet, 

150 arter, men mange af hver. 

Værdien af fuglene var 1973 opgjort til over 3 miil. d.kr., det kostbare¬ 
ste par kostede over 40.000 kr. 

Det er ugørligt at nævne både den interessante gennemgang og de sobre 
kommentarer til de allerfleste af billederne. 

Første afdeling omfattede 50 billeder. P 

Anden afdeling omfattede også 50 billeder. 

Tredie afdeling 38 papegøjer. 

J tilgift en film over de samme lokaliteter og fugle - så vi fik virkelig 
noget at høre og se. 

Dertil var kaffebordet gratis. 

Den eneste mørke eller alvorlige stund var, da formanden formede en 
gribende nekrolog over to af vore gode fuglevenner, Aage Slot Jørgen- 

sen og Aage Madsen, »Skovbo«, som vi hermed tog afsked med ved et 
Æret være deres minde , som påhørtes stående. 

Aftenen viste, at en rejsebeskrivelse ikke behøver at være kedelig. 

Johs. 


SVENDBORG OG OMEGNS FUGLEVENNER 

Mødet torsdag d. 20. februar på Hotel Royal kl. 19,30. Bemærk mødedag 
og mødested. 

Vil andre foreninger have deres møder og udstillinger optaget, bedes 
meddelelse herom tilsendt redaktøren, Chr. Koids allé 1, inden den 15. 
i måneden. 

Vi bringer det gerne, men modtager ikke længere den ordinære møde- 
og udstillings meddelelse. A-M. 

DANSK KANARIE-OPDRÆTTER KLUB 

Medlemsmødet den 6. januar 1975. Formanden bød velkommen og øn¬ 
skede alle et godt nytår, og han håbede - trods kvindeåret - at »kana- 
riehustruerne« lod deres mænd beholde interessen for fugle og klub. I 
hvert fald tegnede året særdeles godt med mange nye medlemmer. 
Dommerkortene fra sidst afholdte landskåringsskue blev udleveret til 
de fremmødte udstillere, som havde lejlighed til at stille spørgsmål. 
Aftenens emne var: Problemer vedrørende vore kåringsskuer? Sekretæ¬ 
ren fik ordet og gav udtryk for, at man fra bestyrelsens side var indstil¬ 
let på at lægge kortene på bordet med hensyn til de mange problemer, 
der var omkring afholdelsen af vort årlige landskåringsskue, det være 
sig såvel af økonomisk som af sportslig art, og når vi søgte en snæver 
kontakt med medlemmerne og specielt udstillerne, så skyldes det, at 
bestyrelsen ville søge at bevare den kvalitetsbedømmelse af de udstil¬ 
lede fugle, som vi i de senere år var blevet vænnet til, og som var fore¬ 
taget af en international anerkendt dommer, samt eventuelt at finde 
frem til et velegnet, lyst udstillingslokale med en ideel beliggenhed, så 
fuglene kunne blive præsenteret i de rette og påkrævede rammer - ikke 
mindst af hensyn til publikum. Disse og flere problemer måtte debatte¬ 
res, og vi måtte have medlemmerne med på råd. Der blev derfor efter¬ 
lyst meningsudvekslinger og forslag. 

Efter at formanden havde suppleret sekretærens synspunkter, blev or¬ 
det givet frit, og det var glædeligt at høre så mange tage ordet og kon¬ 
statere den store interesse, der var for problemerne samt mærke den 
massive opbakning, der var for at hjælpe bestyrelsen med at løse pro¬ 
blemerne, og det gjaldt ikke mindst vort medlemsblad, som man fandt 
værdifuldt og nødvendigt som bindeled mellem medlemmerne. Det ville 
man for enhver pris værne om. 

Af tidsmæssige grunde blev det nødvendigt for formanden at afbryde 
den ivrige og saglige debat, for at vi kunne afvikle det mindst lige så 
vigtige kammeratlige samvær omkring det velduftende Zoéga-kaffebord 

med efterfølgende bankospil. Tak til næstformanden for kaffen og tak 
til alle for en positiv aften afviklet i den rette sportsånd. 

Vel mødt på medlemsmødet den 3. februar kl. 20 i lokalerne: Brønshøj- 
vej 12 A. SEKR. 

MEDLEMMERS KØB, SALG OG BYTTE 

Læg venligst 1 krone i frimærker sammen med Deres fremtidige annon¬ 
ce til denne rubrik - og sd skal de tilsendes redaktøren . 

Sælges: 9 stk. alm. nymfeparakit 74 fra friluftsvoliere, 50 kr. pr. stk., 
sarhiet 400 kr. Eventuelt bytte med 1,1 elegant 74. 

Jack Lauersen, Askeløkkevej 13, 3720 Åkirkeby, tlf. (03 ) 97 82 10 efter 
kl. 16,00. 

Sælges: Tam molukkakadue, 0,1 gedeparakit 74. I bytte kan tages an¬ 
dre papegøjer og parakitter. 

Leo Nielsen, Gartnervej 5, 4440 Mørkøv. 

Købes: 01, zebradue, 0,1 auroraastrild, 1,0 lille skadefinke. 

Sælges: Kanariefugle + malabar-amadiner. 

Poul Hansen, Lynge Byvej 24, 4180 Sorø. 

Sælges: 3,2 rødbrystede græsparakitter pr. stk. kr. 125,00. 

Carlo Henriksen, Bergmannsvej 89, Thurø, 5700 Svendborg, 
tlf. (09) 20 53 61, helst efter kl. 17. 

Sælges: 1,1 sangparakitter, 1,1 kinesiske dværgvagtler, 4,4 isabel, 9,1 en¬ 
gelske undulater. 

Købes: 0,1 elegant. 

Erling Worm, Svalevej 22, 7900 Nykøbing M., tlf. (07) 72 00 76. 

Købes: Aymara, såvel enkelte som par. 

E. Kamp, Sandstumpvej 38, 8500 Grenå. 

Sælges: 1,1 sangparakitter, 1 år gamle; rosenhovedet dværgpapegøjer, 
unge fugle; røde og rosa kanariefugle. 

E. Søgaard Madsen, Hillerødvej 127, 3300 Frederiksværk. 

Købes: 1,0 gul A. personata, 1,1 A. taranta, 1,1 lille kubafinke, 2,2 hvid¬ 
hovedet nonne, 1,1 hecks spidsh. bæltef., 1,1 dværgmaskevæver, 1,1 blå¬ 
hovedet sommerfuglef., 1,1 granatastrild samt kulturer af enchytræer. 
Freddy Koch, Anker Jensensvej 12, 8230 Aabyhøj. 

Købes: 1,0 blå dværgpapegøje eller bytte med sorthovedet, rødhovedet 
eller rosenhovedet dværgpapegøjer. 

Gunnar Haun, Voldgårdsvej 10, 8270 Højbjerg, tlf. (06) 27 13 56. 

Sælges: 3,1 splendid, 3,2 elegant, 1,0 split gul sangparakit, 1,0 stanley- 
parakit fra 1974, meget fin i farve, ønskes byttet med 0,1 do. 

Evald Lind, Hedelandsvej 16, 5260 Hjallese Fyn, tlf. (09) 13 95 07. 

Købes: 1,0 rødbenet sukkerfugl, 0,2 hvidstrubet klerkefinke. 

Carl Ove Bangsgaard, Vasavej 16, 6950 Ringkøbing, tlf. (07 ) 32 01 64. 

Købes En (gerne flere) hvidblå Agapornis personata var. 

Poul Frandsen, Brønshøjvej 80, 2700 Kbhvn. Brh., tlf. (01) 71 79 25. 

Købes: 1,0 ildvingeparakit. 

Børge Vollmer, Brorsonsvej 4, 9300 Sæby, tlf. (08) 46 13 11, lokal 45, kan 
benyttes mellem kl. 13-15,30. 

Sælges: 1 stk. blåpandet amazonep. med bur, 1,1 elegant, 0,1 rødbrystet 
eller byttes med 0,1 blå rosella, 1,0 gedeparakit. 

Jørgen Christensen, tlf. (03) 69 34 36. 

Sælges: Hvide og alm. parakitter 4,0 og 5,0 sangparakitter, 1,0 pragtro- 
sella 74, 2,0 turkis, 0,4 splendid parakitter. 

Aage Grinderslev , 3460 Birkerød, Tlf. 81 07 36. 

Sælges: 3,3 ubeslægtede røde rosellaparakitter, pris kr. 300 pr. par. 
Købes: 1,1 blå rosella. 

Sigfred Hansen, Demantsvej 9 st.th., 5260 Hjallese, tlf. (09) 13 72 68. 

Sælges: 4,0 ceresastrilder 1974, 1,0 ringastrild (Poephila b, bichenovii). 
Fuglene sendes ikke. 

Købes: 0,1 sivastrild, lys, 0,1 vagtelastrild (Ortygospiza polyzona), 0,1 
ringastrild (P. p. b.). 

Frank Heiberg, Oliebladsgade 3-1, 2300 S., tlf. (01) 59 74 83. 

Sælges: 2 stk. rock peplar bjergparakit, 2,0 prinsesseparakit, 1,1 rød 
pennants, 1,0 blå rosella, 1,1 pragtrosella, 1,7 turkis, 1,0 elegans, 1,1 hvid 
nymfe, 1,1 splendid, 2,1 bourkes, 1,1 blåvinget, 3 stk. rosenhovedet, 1,1 
springparakit, 2 stk. mellembeo. 

E. Lysgaard, Bøgevej 12, Abild, 6270 Tønder, tlf. (04) 72 39 06. 

Købes: 0,1 blå rosella, 1,0 rød rosella, 1,0 hvid sangparakit, 1,0 sodbrun- 
hovedet dværgpapegøje. Det skal være fine fugle fra friluftsvoliere. 

H. Niess, Klitrosevej 5, »Rosenvang«, 2700 Brønshøj. 

Sælges: 2,3 splendid, 1,2 turkis, 1,1 bourks, 1,2 rosella, 1,0 sangparakit, 

I, 1 barraband, 1,1 solparakit. 

Købes: 0,1 blå rosella, 0,2 katharinaparakitter. 

Uden navn. 

Købes: 1,0 pennant (rød art), 1,0 blå rosella, 1,0 mangefarvet. 

Sælges: 3 stk. rødvingede (forår 74), 2,0 gul sangparakit (74), 1,1 Stan¬ 
ley (74-73), 0,1 blå rosella (72), 1,1 hvid nymfe, ynglepar. 

Henning Christensen, tlf. (03) 69 32 68. 

Sælges: Kanarier, 2,1 gule Harzer-roller, 1,1 rød-orange, 0,1 skiferfarvet. 
Peter Jacobsen, Vesterled 3, 6310 Broager, (04) 44 19 31. 

Sælges: 1,1 granatastrild (sendes ikke). 

Købes: 0,1 sivastrild. 

Per'Kjeldsen, Tuxensvej 3, 2700 Brh., Bella 374 (17-19). 

Sælges: 1,0 sangparakit 100 kr., 1 nymfeparakit 40 kr., 6,0 kinesiske v. a 
5 kr., 7 diamantduer a 15 kr., 8 rosenh. dv. a 50 kr., alt fra 74. 

Købes: 1,0 harlekinvagtel. 

H . Jebjerg, Sandvejen 32, Vindinge, 4000 Roskilde, tlf. (03) 36 09 69. 

Sælges: 1,1 splendid, 1,1 sangparakitter; evt. byttes med 1,1 springpara- 
kitter. 

Verner Johnsen, Klostervej 24, 6900 Skjern, tlf. (07) 35 02 93. 

Købes: 1,0 ringastrild, 0,1 rødh. gouldsamadine. 

J. C. Hedegaard, Torvegade 24, 7800 Skive. 

Sælges: 1,0 Stanley 2 år; evt. byttes med 0,1 gultoppet kakadue eller 1,1 
pennant. 

B. Petersen, Esbjergvej 82, 6000 Kolding, (05) 52 41 04. 

Sælges: 1,1 turkisparakitter (flot ynglepar) samt 0,2 turkis 1974, 7 stk. 
nymfeparakitter 1974 og 2 stk. fischers dværgpapegøjer 1974. 

Købes: 0,1 blå rosella, 0,2 pragtrosella, evt. kan det ovennævnte eller 1,1 
hvid nymfeparakit gives i bytte. 

N. Berg, tlf. (06) 98 65 84 efter kl. 17,00. 

Sælges: 2,4 gul guldfasaner, 3,3 dunkel guldfasaner, 1,1 nepalfasaner, alle 
1974, pr. par kr. 150,-. 

A . Ryder-Tønnesen, Norddalsvej 4, 2840 Holte, tlf. (01) 42 24 45. 

Sælges eller byttes: 2,1 rødbrystet parakit (74), 1,0 turkisparakit 73, urn 
dulater og perlehøns sælges eller byttes med taranta, gråhovedet eller 
sortmasket dværgpapegøjer. 

V. Grebart, Baase Nakke, 4750 Lundby, tlf. (03) 7901 81. 

Sælges: 4,2 sangparakitter, 2,0 rødbrystet græsparakit. Fuglene sendes 
ikke. 

Ingvard Nielsen, Møllebakken 60, 8361 Hasselager, tlf. (06) 28 31 05. 

Sælges: 4,2 turkis 74, 2,0 elegans 72, 0,1 bourks 72. Fuglene sendes ikke. 
Bent Pedersen, Søndervigvej 11, 2720 Vanløse, tlf. (01) 7149 12. 

Sælges: 2,7 turkis-, 10,4 splendid-, 6,4 bourks- og 4,6 elegant parakitter. 
Alle fugle er veludfarvede, stramme i fjer, fra friluftsvoliere og 1974. 
Kaj Jensen, Nordenbro Bageri, 5932 Humble Langeland, tlf. (09) 5610 21 

Sælges: 1,1 Goffins kakadue, 1,1 sortkappet korthalepapegøje (Pionites), 
1,1 Pionus, 1,1 Meyers ynglepar, 1,1 blå rosella 74, 2,0 splendid 74, 1,1 
bourks 74, 1,1 elegant ynglepar 72. 

I bytte: 0,2 Taranta, eller australske parakitter, ikke græsparakitter. 
Uffe Thor sen, (03) 30 61 52. 

Købes: 1,2 orangeblå finker, 0,2 stor kubafinker, purpurkronfinker, par 
som enkelte. Kan evt. afhentes. 

Flemming Barslund, Østre Boulevard 29, 4950 Maribo, tlf. (03) 88 16 87. 
Købes: 1,0 kinaparakit købes eller byttes 0,1. 

Poul Zinck Christensen, Nørholmsvej 145, 9000 Aalborg, (08) 19 12 59. 

Sælges: 1,1 lille gultoppet kakadue ca. 4 år, 1,1 grå jaco ca. 5-6 år, 1,1 
Congo papegøje ca. 2 år, 1,1 rødbuget conure fra 74 ubsl. 

Købes eller bytte: 1,1 rødvinget parakit, sorth. eller blå dværgpapegøjer, 
0,1 Malaysia parakit. 

Henv. Kurt Damvig, tlf. (01) 81 44 83. 

Sælges: 6 stk. store kraftige elegant parakitter fra 1974 billigt. 

K. Nielsen, Dalvangen 39, 2700 Brønshøj, dag (01) Taga 408, aften Bella 
9430. 

Sælges: 2,1 sang-, 2,2 bourkes-, 0,2 splendidparakitter. 

S. Harder, Elverhøjen 17, 2730 Herlev, (01) 94 59 09. 

Sælges: 8 stk. rødhovedet dv. juni-juli 74, 8 stk. rosenhovedet dv. juni¬ 
juli 74, 0,1 sangparakit april 74, 5,5 turkis juni 74. 

Byttes: 0,1 splendid marts 74 med en do. Kun 1 kl. fugle har interesse. 
Afhentes bedst. 

Erik G. Kofoed, Langgade 31, 4780 Stege, tlf. (03) 81 45 22. 

Sælges: 4,4 hvide nymfer. 

Købes, byttes: 1,0 Stanley 73. 

Poul Rasmussen, Stennevej 36, Stentoft, 6200 Aabenraa, tlf. (04) 62 28 54. 

Sælges: 1,0 barrabands parakit, 0,1 rødvinget parakit, 2,1 Stanley para¬ 
kit. Alle fra 1974. 

Ejner Lage, Carl Plougsvej 3, 6000 Kolding, tlf. (05) 52 78 53 eft. kl. 19,00 

Købes: 1,0 blå rosella 72-73, 2,2 sodbrunhovedet dværgpapegøjer, 1,1 
Stanley. 

Sælges: 7 stk. rosenhovedet dværgpapegøjer. 

Egon Jensen , Ahlmannsvej 2, Himmark, 6430 Nordborg, tlf. (04) 45 63 44 

Sælges: 1,1 rødbuget conure. Evt. bytte 1,1 pragtrosella. 

Peter Sørensen, Nis Pedersensvej 15, 8600 Silkeborg, (06) 82 94 26. 

Sælges: 0,1 turkis, 1,0 ceresastrild, 1,1 Hecks spidshalet, 1,0 splendid. 
Købes: 0,1 ceresastrild, 0,1 rødhovedet papegøjeamadine, 0,1 gul sang- 
parakit. 

Chr. Hansen, Skippervej 8, (01) 78 79 84. 

Sælges: 1,1 Blåvinget græsparakitter, 1,1 turkis (ynglepar), 1,0 bourks, 
5 stk. elegans (formentlig 2,3), 2,2 rosenhovedet dværgpapegøjer (yngle¬ 
par) 12 stk. rosenhovedet dværgpapegøjer ungfugle. 

I bytte kan evt. tages 1,1 splendid, 1,1 hvid nymfe (ynglepar). 

Sv. R . Østergaard, Voldbyvej 149. 8450 Hammel, tlf. (06) 96 16 17 helst 
efter kl. 17,00. 

Sælges: 1,1 turkisparakitter, meget fint ynglepar, 1,0 sølvf. dværgvagtel, 

I, 0 sorth, dværgpapegøje m. blå arvelighed, 1,1 kanarier, godt ynglepar 
(orange og broget), 5 stk. nymfeparakitter (meget tamme). 

/. Fuglstrup, Drosselvej 5, 2000 København F., tlf. GO 3757 V(ega). 

Sælges eller byttes: 2 hvide nymfeparakitter fra juli 74, 0,2 splendid fra 
juni 74. 

Købes eller byttes med ovennævnte: 0,1 bourks, 0,1 gul sangparakit fra 
73-74. 

Linde Jacobsen, Porthusvej 58, 5700 Svendborg. 

Sælges: 2 ynglepar turkis og nymfeparakitter, henholdsvis kr. 280 og kr. 
160, dødningehoved abe (Pipi Langstrømpes) kun kr. 2000, ildvingepara- 
kit kr. 300. 

Købes: Lille gultoppet kakadue, moluk kakadue, Ara, par eller enkelte. 

J. Bouhadana, Frederiksvej 23, 2000 København F., tlf. (01) 46 95 10. 

Sælges: På flere opfordringer vil jeg forsøge at udsende de sidste ca. 
20 sæt af »Papegøjebogen« i hefter (hefte 1^15, hefte 45 er dobbelthefte, 
hvorfor beregnes for 46 hefter). Prisen bliver 16 kr. pr. hefte (hefte 45 
kr. 32) -jortofrit tilsendt vedlagt girokort. For ikke at udsendelsen skal 
vare i årevis, sendes 2 stk. ad gangen. Der kan ikke garanteres for ori¬ 
ginal-omslag på alle hefter. Udsendelsen vil blive påbegyndt omkring 1. 
maj d. å. under forudsætning af, at mindst 15 tilmelder sig snarest 
skriftligt . 

Aage Poulsen, Søndergade 2A, 4050 Skibby. 


ta'dejlige farvebilleder 
på Kodacolor film 



VALBY 



DYREHANDEL 

Stort udvalg i 

TROPEFUGLE 

PARAKITTER 

PAPEGØJER 


Egen import, derfor det største udvalg til laveste 
priser. Forlang prisliste. 

Valby Langgade 26 - 2500 Valby 
TU. (01) 469339 
















Cceg mærke lit os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 

HOWITZVEJ 74 - FASAN 7622 


Punktsvejset volierenet 

1 m brede ruller a 30,5 m. 
iV'xl" masker, tråd nr. 18. 
kr. 335,00 

Ved køb af 3 ruller 5°/o 
Ved køb af 5 ruller ~ 10% 

Alle priser er excl. moms. 
Levering pr. efterkrav. - Rekvirer 


Volierer i samlesæt 

Galvaniserede 10 mm rundjems- 
rammer påsat punktsvejset net 
med Vi"xl" masker: 

Siderammer 97,5x180 cm kr. 44,00 
Lågerammer 97,5x180 cm kr. 65,00 
Tagrammer 97,5x195 cm kr. 44,00 
brochure med monteringsvejledning 


DANSK TRÅDVAREINDUSTRI 

Bred - 5492 Vissenbjerg - Tlf. (09) 471004 


BRDR. LdTZHØFFs EFTF. — Rinqstedgade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding. 

Undulatblanding.... 

Papegøjeblanding . 

Parakitblanding. 

Turteldueblanding. 

Vagtelblanding. 

Vildfugleblanding. 

Canariefrø. 

Hampefrø. 

Solsikke, stribet. 

Solsikke, sori.. 

Solsikke, mixed. 

Valmuefrø, blåt. 

Ordrer på 50 kr. franko + 


Hirse, gul. 

Hirse, hvid. 

Hirse, rød . 

Hirse, senegal. 

Hirse, mohar. 

Hirse, japan. 

Hirse, niger. 

Kolbehirse. 

Fugleryps nr. 1. 

Raps, sort. 

Uafskallet ris. 

Hvidgranfrø... 

Tidselfrø udsolgt p. t. 
Afskallet fodergræs ... 

. Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 






















Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. (01) 58 60 82 
Detail og en gros 

Ny prisliste 

Forsendes overalt i landet 
Kvantumsrabat 


Mest velassorterede 
lager fi Danmark 

Vi kan nævne: 

6 sorter solsikke 
8 sorter hirse 
store og små tyroler¬ 
nødder 

11 forsk, blandinger 
Alt er velrenset 

_ J 



P^luis’ PcrfprK 

blød fod er hl) bl.a. 
undulater, er 
uundværligt* son 
hi Iskudsfodcr. 
Ebmcnneske behøver 
jo ogs3 kod/oruden brød 
og ka r ho/lc i * for a h va? rc i 
hbi’in.Vcd regelmæssig 

Hlsorhmng hl fodctV.h^j 


P 5LUIS' PERFORT 


holder De Deres [ugle sunde 
og ynglcvilbgc. 
yn.]lcresulhtcrno forbedres 
bel ydeligh 

Pro veposer stilles gerne 
qr \h‘s til disposition' 


gngros HOLGER MATTHIESSEN 
Ovemaden oven Vandet44 
København Tlf.ASta 6245 


Holger HaUhiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun en gros 


Spørg efter vore varer hos 
Deres leverandør 

